डायरेक्टर नंदिता दास बोलीं- आम आदमी के रोल के लिए कपिल मेरी फर्स्ट चॉइस
Bollywood Actor Kapil Sharma Movie Zwigato Release Date - डायरेक्टर नंदिता दास की फिल्म ‘ज्विगाटो’ 17 मार्च को बड़े परदे पर रिलीज होगी। इस फिल्म में कपिल शर्मा और सहाना गोस्वामी लीड रोल में नजर आएंगे।
डायरेक्टर नंदिता दास की फिल्म ‘ज्विगाटो’ 17 मार्च को बड़े परदे पर रिलीज होगी। इस फिल्म में कपिल शर्मा और सहाना गोस्वामी लीड रोल में नजर आएंगे। हाल ही में डायरेक्टर नंदिता दास ने अपनी फिल्म में डिलीवरी बॉय के रोल के लिए कपिल शर्मा को चुनने के बारे में कहा है कि ये आम आदमी की कहानी है।
इस रोल के लिए कपिल मेरी फर्स्ट चॉइस- नंदिता 
मीडिया को दिए एक इंटरव्यू में नंदिता बोलीं- मैंने कपिल शर्मा शो नहीं देखा है इसलिए मैं कपिल के बारे में ज्यादा नहीं जानती। एक दिन अचानक किसी अवॉर्ड शो की वीडियो क्लिप पर मेरी नजर कपिल पर पड़ी।
जब मैंने ये क्लिप देखी, तो मुझे लगा की ये आदमी किसी ‘आम आदमी’ की तरह है। किसी आम आदमी के रोल के लिए कपिल मेरी फर्स्ट चॉइस हैं। इसकी बोल-चाल और बॉडी लैंग्वेज बिलकुल किसी आम आदमी जैसी है।
आम आदमी की कहानी पर फिल्में नहीं बन रहीं 
टोरंटो इंटरनेशनल फिल्म फेस्टिवल, बुसान इंटरनेशनल फिल्म फेस्टिवल और इंटरनेशनल फिल्म फेस्टिवल ऑफ केरल में पहले ही इस फिल्म की स्क्रीनिंग हो चुकी है। फिल्म के सब्जेक्ट के बारे में बात करते हुए नंदिता ने कहा- मुझे इस तरह के सब्जेक्ट पसंद हैं। आजकल हमें फिल्मों में आम आदमी की कहानियां कम देखने को मिलती हैं।
आम आदमी की कहानी है मेरी फिल्म-नंदिता 
इस फिल्म में डिलीवरी बॉय के रोल के तौर पर शाहरुख खान को कास्ट करने की बात पर नंदिता ने कहा- ये कहानी आम आदमी की है, अमीर आदमी की नहीं। ये किसी बड़े स्टार की कहानी नहीं है।
‘ज्विगाटो’ एक आम आदमी की कहानी है जो कोविड-19 महामारी के दौरान अपनी नौकरी से हाथ धो बैठता है। इस वजह से ये आदमी फूड डिलीवरी बॉय की तरह काम कर रहा है।